
REFERAT
Privind alocarea sumei de 50.000 de lei pentru pregătirea sărbătorilor de iarnă 

În fiecare an, Primăria Municipiului Timişoara organizează evenimente festive cu prilejul sărbătorilor de iarnă, în perioada 1 decembrie – 24 decembrie. Ca o tradiţie, în acestă perioadă, instituţia noastră este vizitată de grupuri de colindători atât de la grădiniţe, şcoli, licee şi centre de plasament,  cât şi de la coruri consacrate  ale oraşului nostru sau vârstnici care frecventează centrele de zi subordonate primăriei.

De asemenea asociaţii şi organizaţii neguvernamentale vin să aducă colindul lor executivului şi angajaţilor instituţiei, dintre care amintim Corala Sui Generis, Corul Mitropoliei Banatului Timişoara, Centrul de zi „Pentru Voi”, Centrul de zi pentru copii „Sfântul Nicolae”, Palatul Copiilor.
Grupurile de colindători vor fi primite în sala de consiliu a primăriei, de către personalul desemnat din cadrul  Direcţiei Comunicare.
Cu această ocazie vor fi pregătite pachete specifice sărbătorilor ce vor fi oferite grupurilor de colindători care sosesc la sediul Primăriei Municipiului Timişoara.
În zilele premergătoare Crăciunului, executivul instituţiei va vizita casele de copii şi centrele de bătrâni unde vor fi oferite, în numele Consiliului Local şi a Primăriei Municipiului Timişoara, o parte din aceste pachete. 

În conformitate cu prevederile art.36 alin 2 litera (b), aliniatul 4 litera (a), aliniatul 6 litera (a) şi art. 45 din legea nr.215/ 2001 privind administraţia publică locală, precum şi în 
conformitate cu Legea 273 / 2006 privind Finanţele publice locale, propunem alocarea sumei de 50.000 RON, cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

